Tveir greindust innanlands í gær, og voru þeir báðir í sóttkví. Enginn greindist við landamærin. Enginn er á gjörgæslu, og tveir með virkt smit á sjúkrahúsi. Enginn er í einangrun eða sóttkví á Austurlandi, Norðurlandi og Vestfjörðum. Þórólfur Guðnason var spurður hvort kæmi til greina að flýta tilslökunum innanlands á upplýsingafundi almannavarna í morgun.
Já það kemur vel til greina. ég myndi segja það að á næstunni, t.d. í næstu viku ef við erum áfram að horfa upp á lágar tölur þá er ekkert að því að fara að hugsa um frekari tilslakanir en ég ítreka það að það þarf að fara mjög varlega í þetta ef við ætlum ekki að fá bakslag eins og Rögnvaldur var að telja upp hérna áðan sem gerðist bara á einni viku.
Þar vísaði Þórólfur í orð Rögnvaldar Ólafssonar sem rifjaði upp hvernig þriðja bylgja faraldursins hófst seinasta haust.
Ef við skoðum 11. sept til 18. sept að þá vorum við með 1 tilfelli, 2,3,7,15,22,23, 74. Þannig að á þessu 7 daga tímabili förum við úr 1 tilfelli og endum í 74